ທ່ານໂອບາມາຫາລືກັບ ພວກຜູ້ແທນພັກຣິພັບບລິກັນ ເລື້ອງໜີ້ສິນຂອງຊາດ
ປະທານາທິບໍດີ ໂອບາມາ ເຊີນຜູ້ແທນສະພາ​ຕໍ່າ ທັງ​ໝົດ 240 ຄົນ ​ຈາກພັກຣິພັບບລິກັນ ໄປສົນທະນາຫາລືກັບທ່ານ​ ເລື່ອງງົບປະມານ ແລະໜີ້ສິນຂອງຊາດ.
ປະທານາທິບໍດີບາຣັກ ໂອບາມາ ໄດ້ພົບປະກັບພວກຜູ້ແທນພັກ Replublican ຫລາຍໆ ຄົນ ທີ່ທໍານຽບຂາວ ເພື່ອປຶກສາຫາລືເລຶ່ອງງົບປະມານປີ 2012 ຂອງລັດຖະບານກາງ ແລະກົດໝາຍຍົກລະດັບສູງສຸດຂອງໜີ້ສິນຂອງຫລວງ ກໍຄືຂອງລັດຖະບານ ພັກຣິພັບບລິ ກັນ ໄດ້ກົດດັນໃຫ້ປະທານາທິບໍດີເຫັນພ້ອມກັບການຕັດການໃຊ້ຈ່າຍຂອງລັດຖະບານລົງ ຢ່າງຫລວງຫລາຍ ໂດຍທີ່ບໍ່ຕ້ອງຂຶ້ນພາສີ ໃນຂະນະທີ່ການເຈລະຈາຕໍ່ຮອງກ່ຽວກັບການເພີ້ມລະດັບຂອງໜີ້ສິນຂອງຫລວງຍັງດໍາເນີນສືບຕໍ່ໄປຢູ່ນັ້ນ Cindy Saine ຜູ້ສື່ຂ່າວວີໂອເອ ປະຈໍາລັດຖະສະພາ ລາຍງານຈາກຕຶກສະພາ ຫລື Capitol Hill ຊຶ່ງທອງປານມີລາຍລະ ອຽດມາສະເໜີທ່ານ ປະທານາທິບໍດີ ໂອບາມາ ໄດ້ເຊີນຜູ້ແທນສະພາຕໍ່າທັງໝົດ 240 ຄົນຈາກພັກຣິພັບລິກັນ ທີ່ເປັນພັກສຽງສ່ວນຫລາຍ ໃນສະພາຕໍ່ານັ້ນ(ສະພາຕໍ່າມີຜູ້ແທນທັງໝົດ 435 ຄົນ)ໄປ ຍັງທໍານຽບຂາວ ເພື່ອສົນທະນາຫາລືກັບທ່ານເຊິ່ງໜ້າກ່ຽວ ກັບແຜນການປານີປານອມງົບປະມານລັດຖະບານກາງປະ ຈໍາປີ 2012 ປະທານາທິບໍດີແລະລັດຖະບານຂອງທ່ານ ກໍາ ລັງພະຍາຍາມເກ້ຍກ່ອມພວກຜູ້ແທນພັກຣິພັບບລິກັນ ໃຫ້ ຮັບຜ່ານຮ່າງກົດໝາຍເພິ່ມຈໍານວນໜີ້ສິນຂອງລັດຖະບານ ຂຶ້ນ ກ່ອນທີ່ການໃຊ້ຈ່າຍຂອງລັດຖະບານຈະກາຍລະດັບ ປັດຈຸບັນ ທີ່ຈໍາກັດໄວ້ 14 ພັນຕື້ໂດລານັ້ນ ໃນເດືອນສິງຫາຈະມາເຖິງນີ້ ສະມາຊິກສະພາ ຕໍ່າຈາກພັກຣີພັບບລິກັນສ່ວນຫລາຍ ໄດ້ໄປຮ່ວມໃນກອງປະຊຸມທີ່ທໍານຽບຂາວ ຫລັງຈາກ ກອງປະຊຸມ ທ່ານຈອນ ເບນເນີ ໂຄສົກສະພາຕໍ່າສັງກັດພັກຣິພັບລິກັນກ່າວວ່າ ການສົນທະ ນາຫາລືໄດ້ເປັນໄປຢ່າງກົງໄປກົງມາ ແລະມີໝາກຜົນ ການເຈລະຈາກັນບັ້ນດັ່ງກ່າວນີ້ ມີຂຶ້ນພຽງມື້ນຶ່ງຫລັງຈາກສະພາຕໍ່າສະຫະລັດທີ່ຄວບຄຸມ ໂດຍພັກຣິພັບບລິກັນ ໄດ້ລົງຄະແນນສຽງກ່ຽວກັບຮ່າງມະຕິ ຍົກລະດັບໜີ້ສິນ ທີ່ຈໍາກັດໄວ້ ນັ້ນຂຶ້ນ ໂດຍປາດສະຈາກການຕັດຄ່າໃຊ້ຈ່າຍໃດໆຂອງລັດຖະບານລົງ ຊຶ່ງເປັນຮ່າງມະຕິທີ່ ບັດນີ້ທັງສອງພັກການເມືອງໃຫຍ່ເຫັນພ້ອມນໍານັ້ນ ແຕ່ວ່າຮ່າງມະຕິດັ່ງກ່າວໄດ້ຮັບການ ປາໄຊຢ່າງສິ້ນເຊີງ ດັ່ງທີ່ຄາດຄະເນກັນໄວ້ ແລະພັກເດໂມແຄຣທເອີ້ນການລົງຄະແນນສຽງ ຄັ້ງນີ້ວ່າ ເປັນການຫລີ້ນລະຄອນທາງການເມືອງ ເພາະຮູ້ດີວ່າພັກຣີພັບບລິກັນນັ້ນ ຢາກ ໃຫ້ລັດຖະບານຕັດການໃຊ້ຈ່າຍລົງ ຝ່າຍພັກຣິພັບບລິກັນ ກໍາລັງຮຽກ ຮ້ອງໃຫ້ປະທານາທິບໍດີໂອບາມາ ນໍາສະເໜີແຜນການຕັດການໃຊ້ ຈ່າຍລົງຢ່າງລະອຽດເປັນຈໍານວນ ຫລາຍພັນຕື້ໂດລາເພື່ອແລກປ່ຽນ ກັບການສະໜັບສະໜຸນຂອງ ພວກເຂົາເຈົ້າ ສໍາລັບການຍົກລະ ດັບໜີ້ສິນຂຶ້ນນັ້ນ ທ່ານ Kevin McCarthy ຜູ້ລະ ດົມສະມາຊິກຂອງພັກຣີພັບບລິ ກັນສໍາລັບການລົງຄະແນນສຽງ ກ່ຽວກັບຮ່າງກົດໝາຍຕ່າງໆນັ້ນ ເວົ້າອອກມາເປັນໄນໆວ່າ ອາດ ໄດ້ມີຄວາມກ້າວໜ້າໜ້ອຍນຶ່ງໃນ ການເຈລະຈາກັບປະທານາທິບໍດີ ນັ້ນ ທ່ານ McCarthy ກ່າວວ່າ: ພວກນັກຂ່າວໄດ້ຊັກຖາມ ທ່ານ Jay Carney ເລຂາການຂ່າວປະຈໍາທໍານຽບຂາວຊໍ້າແລ້ວ ຊໍ້າອີກວ່າ ໄດ້ມີຄວາມກ້າວໜ້າທີ່ແທ້ຈິງຫລືບໍ່ ຢູ່ໃນກອງ ປະຊຸມນັ້ນ ແລະທ່ານກ່າວວ່າ ຈະ ມີການເຮັດລາຍລະອຽດກ່ຽວກັບການປານີປານອມກັນໃນເລື້ອງນີ້ ຢູ່ໃນການເຈລະຈາທີ່ກໍາ ລັງດໍາເນີນໄປຢູ່ກັບພວກຜູ້ນໍາຄອງແກຣສຈໍານວນນ້ອຍໆກຸ່ມນຶ່ງ ທີ່ນໍາໂດຍຮອງປະທານາທິ ບໍດີ ໂຈ ບາຍເດັນນັ້ນ ທ່ານ ເຈ ຄານີ ກ່າວວ່າ ທ່ານ Eric Cantor ຜູ້ນໍາສຽງຂ້າງຫລາຍ ກໍຄືພັກຣີພັບລິກັນ ໃນສະພາຕໍ່າ ຍອມຮັບວ່າ ຍັງມີຄວາມແຕກຕ່າງກັນຢ່າງໃຫຍ່ຫລວງຢູ່ ລະຫວ່າງພັກຣີພັບບລິກັນແລະເດໂມແຄຣທ ກ່ຽວກັບວິທີການຊຸກຍູ້ສົ່ງເສີມການເຕີບທາງເສດຖະກິດ ແລະລົດຜ່ອນໜີ້ສິນທີ່ດີທີ່ສຸດນັ້ນ ທ່ານ Paul Ryan ປະທານກໍາມະການງົບປະມານພັກຣີພັບລິກັນ ຮຽກຮ້ອງໃຫ້ມີການ ນໍາພາຈາກປະທານາທິບໍດີໂອບາມາ ໃນການຄວບຄຸມການໃຊ້ຈ່າຍຂອງລັດຖະບານ ໂດຍ ໃຫ້ຕັດການໃຊ້ຈ່າຍໃນໂຄງການທີ່ໄດ້ຮັບຄວາມນິຍົມຕ່າງໆຂອງລັດຖະບານ ເຊັ່ນໂຄງການ ຮັກສາສຸຂະພາບສໍາລັບພວກຄົນເຖົ້າແລະຜູ້ພິການ ຫລື Medicare ນັ້ນ ທາງຝ່າຍເດໂມ ແຄຣທ ໄດ້ກ່າວຫາ ທ່ານ Ryan ວ່າພະຍາຍາມຕັດຄ່າໃຊ້ຈ່າຍບົນສັນຫລັງຂອງພວກຄົນ ເຖົ້າ ຊຶ່ງທ່ານ Ryan ໄດ້ປະຕິເສດຂໍ້ກ່່າວຫານັ້ນ ທ່ານ Ryan ກ່າວວ່າ ສະພາສູງຢູ່ໃນລະຫວ່າງການຢຸດພັກຜ່ອນໃນອາທິດແລ້ວນີ້ ແລະອາທິດນີ້ ກໍແມ່ນຜຽນ ຢຸດພັກຂອງສະພາຕໍ່າ ດັ່ງນັ້ນການເຈລະຈາເລຶ່ອງງົບປະມານແລະລະດັບໜີ້ສິນ ທີ່ນໍາໂດຍ ຮອງປະທານາທບໍດີບາຍເດັນນັ້ນ ຈະບໍ່ເລິ່ມຂື້ນອີກ ຈົນກ່ວາວັນທີ 9 ມິຖຸນາ ຄືວັນພະ ຫັດອາທິດນີ້ ຊຶ່ງເປັນເວລາພຽງສອງເດືອນເທົ່ານັ້ນ ກ່ອນກໍານົດເສັ້ນຕາຍໃນເດືອນສິງຫາ ຂອງການຍົກລະດັບໜີ້ສິນ ທີ່ຈໍາກັດໄວ້ ບໍ່ໃຫ້ເກີນ 14 ພັນຕື້ໂດລານັ້ນ